yasalma/wikipedia huggingface dataset:
# Яңа Сөрбәй (Чуел районы)

Яңа Сөрбәй (чуаш. Çĕрпÿел, рус. Новое Сюрбеево ) — Чуашстанның Чуел районында урнашкан авыл.
Почта индексы — 429914. Гомумрусия административ-территориаль объектлары бүленеше классификаторы коды - 97241880004. Дәүләт идарәсе секторы операцияләре классификациясе коды - 2101600007400. Федераль салым хезмәте инспекциясе коды - 2137.

# Яңа Сөрбәй (Чуел районы)
## Халык

2010 ел җанисәбен алу буенча биредә 23 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (98,90%).
# Хәйретдин Гөләчйөз

Хәйретдин Мөхәммәт Садыйк улы Гөләчйөз (тәхәллүсе Хәйретдин Садыйк) — татар журналисты, Азатлык радиосы хәбәрчесе (1985-2011).
1898 елда Хәйретдин Гөләчйөзнең ата-бабалары Россия империясе хөкүмәте татарларны чукындыру сәясәтен көчәйтеп җибәрү сәбәпле Төркиягә күчеп китәргә мәҗбур булалар. Бер ел Истанбулда торганнан соң, Казан татар мөһаҗирләренә Анатолиядәге Күтаһя каласының көнбатышындагы бүгенге Әфәнде Күпере авылы төзелгән хөкүмәт җирләренең билгеләнгәнлеге белдерелгән һәм мөһәҗирләр кулына бу хакта фәрман язылган кәгазь бирелә.
Хәйретдин Гөләчйөз Төркиянең Искешәһәр каласында туа. Биш еллык башлангыч һәм 7 еллык урта белемен туган шәһәрендә ала. Урта белемне аңа имам-хатип гимназиясе бирә. Гадәти дәресләрдән тыш гимназиядә Коръән, тәфсир, хәдис, гәрәпчә, фарсыча, ислам тарихы һ.б. дини дәресләр бирә иде. Аннан соң Эрзурум шәһәренең Ататөрк университетында төрек теле, әдәбияты һәм тюркология бүлегендә белем ала (университетны 1976 елда тәмамлый). Диплом эшен «Анатолиядә яшәүче Казан татарларының авыз иҗаты үрнәкләре» темасына яза.
Университетны тәмамлагач, Хәйретдин Гөләчйөз Төркия гимназияләрендә төрек әдәбияты укытучысы булып эшли башлый. Әхмәт Тимер аңа Азатлык радиосының татар-башкорт редакциясендә эшләгән Әхтәм Ибраһимның Төркиягә кайтуын, аның урынына редакциягә яңа хезмәткәр кирәк булуын хәбәр итә. 1984 елда Хәйретдин Гөләчйөз радио мөдире Гариф Солтан белән элемтәгә керә, 1985 елда Азатлык радиосында эшли башлый. Радиода ул дини тапшырулар алып бара. Тирән дини белемнәре өчен хзмәттәшләре аны безнең мулла дип атый. Радиода ул 2011 елга кадәр хезмәт итә.
Татар, төрек, инглиз, алман, азәрбайҗан, гарәп, үзбәк һәм казакъ телләрен белә. Хәзерге вакытта Мюнһен шәһәрендә яши.
# AAGAB

AAGAB (ингл. альфа һәм гамма адаптин бәйләүче аксым) — кешенең 15-нче хромосомасы аксымы, шул ук исемдәге ген тарафыннан кодлана торган югары молекуляр органик матдә.
# Норваш-Кошки

Норваш-Кошки (чуаш. Кушкă, рус. Норваш-Кошки ) — Чуашстанның Янтык районында урнашкан авыл.
Почта индексы — 429290. Гомумрусия административ-территориаль объектлары бүленеше классификаторы коды - 97258850002. Дәүләт идарәсе секторы операцияләре классификациясе коды - 2102200001700.
Федераль салым хезмәте инспекциясе коды - 2134.

# Норваш-Кошки
## Халык

2010 ел җанисәбен алу буенча биредә 162 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (22,45%), руслар (77,04%).
# Путь Ленина

Путь Ленина (чуаш. Путь Ленина, рус. Путь Ленина ) — Чуашстанның Шөмерле районында урнашкан авыл.
Почта индексы — 429101. Гомумрусия административ-территориаль объектлары бүленеше классификаторы коды - 97250815003. Дәүләт идарәсе секторы операцияләре классификациясе коды - 2101900003800. Федераль салым хезмәте инспекциясе коды - 2138.

# Путь Ленина
## Халык

2010 ел җанисәбен алу буенча биредә 60 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (70,13%), руслар (23,38%).
# Рефат Аппазов

Рефат Аппазов (1920—2008) — мәшһүр кырымтатар совет һәм россия галиме. Техник фәннәр докторы, профессор, СССР Дәүләт премиясе лауреаты (1980). С. П. Королев җитәкчелегендә ОКБ-1дә СССРның космик программасы өстендә эшләгән.

# Рефат Аппазов
## Биографиясе

1920 елның 8 сентябрендә Акмесҗиттә дөньяга килгән. Рефат Аппазов белем алуын Ялта шәһәрендә кырымтатар мәктәбендә башлаган, сигезенче сыйныфтан русча укыган. Укудан соң 1939 елда Мәскәүдәге Н. Бауман исемле Югары Техник уку йортына (элеккеге Шуралар Берлегендә иң абруйлы уку йортларының берсенә) керә. Укуын тәмамлаганнан соң Мәскәү яны Калининград (хәзер Королөв) шәһәрендәге гыйльми-өйрәнү институтында хезмәт итә башлый, монда ул иң элек озын ара ракеталар һәм ССРБ Галәм ракета техникасы гомуми проекты инженеры, мәшһүр Сергей Королёв белән танышкан һәм аның җитәкчелегендә 20 ел эшләгән.
Рефат Аппазов тиз арада җитәкче проект инженерлары рәтендә урын алып, Венера һәм Марс планеталарына җибәрелгән Галәм аппаратлары, Совет-Америка «Союз-Аполлон», «Энергия-Буран» ракета-галәм комплексларының прожектлерына кушылган. Рефат Аппазов 200-дән артык гыййльми эшләр авторы.
2008 елның 18 апрелендә Королев шәһәрендә вафат булган. Исән чагындагы үтенече буенча Кырымда җирләнгән.

# Рефат Аппазов
## Хезмәтләре

* Р. Ф. Аппазов, С. С. Лавров, В. П. Мишин. Баллистика управляемых ракет дальнего действия. — М. : Наука, 1966. — 307 с.
* Р. Ф. Аппазов. Расчет траекторий баллистических ракет. — М., 1969. — 65 с.
* Р. Ф. Аппазов, О. Г. Сытин. Методы проектирования траекторий носителей и спутников Земли. — М. : Наука, 1987. — 439 с.
* Р. Ф. Аппазов. Следы в сердце и в памяти. — Симферополь.: Издательство «ДОЛЯ», 2001. — 415 с.
# Ле-Буле

Ле-Буле (фр. Le Boulay) — Франциянең Эндр һәм Луара департаментында урнашкан коммуна.
# Геннадий Юмарт

Геннадий Юмарт (псевдоним, чын исеме Геннадий Фёдор улы Трофимов, чуаш. Геннадий Фёдорович Трофимов) – шагыйрь, әдәбият галиме. ЧАССР дәүләт премиясе лауреаты (1988), ЧАССР атказанган мәдәният хезмәткәре (1988).

# Геннадий Юмарт
## Тәрҗемәи хәле

1938 елның 5 маенда ЧАССР Кызыл Армия районы Арткы Карыки авылында туган. Чабаксарда педагогия институтын (1961) тәмамлый. 1961-1965 елларда Самара өлкәсе Исаклы районы мәктәпләрендә укыта. 1965-1970 елларда Чабаксарда китап нәшриятында , 1970-2000, 2004-2009 елларда фәнни-тикшеренү институтында, 2001-2006 елларда Чабаксарда дәүләт университетында эшли.

# Геннадий Юмарт
## Иҗаты

Беренче шигыре республика газетасы «Коммунизм ялавĕ» (Коммунизм байрагы) газетасында дөнья күрә. «Ялав» (Байрак), «Тăван Атăл» (Туган Идел) журналларында, «Çамрăк коммунист» (Яшь коммунист), «Тантăш» газеталарында әсәрләре басыла. Беренче шигырьләр җыентыгы - «Тивĕç» (Бурыч) (1961). «Курак тăманĕ» (Карга бураны) (1971), «Керменкке» (Теремкәй) (1979), «Нарспи дуслары» (1980), «Тĕрек» (Терәк) (1983), «Кĕмĕл алтăр» (Көмеш чүмеч) (1988), «Туган оя. Сайланмалар» (1989), «Авалхи хавал» (Борынгы рух) (2001), «Халал сăввисем» (Багышлаулар) (2004), «Асаттесем» (Ата-бабалар) (2006), «Чăваш литератури» (Чуаш әдәбияты) (2007), «Суйласа илнисем» (Сайланма әсәрләр) (2010) һ.б. китаплары чыкты.

# Геннадий Юмарт
## Иҗаты
#### Тәрҗемә

Тәрҗемәче буларак, рус, татар, украин, литва, маҗар язучыларының әсәрләрен, А.Блок, С.Есенин, А. Барто, К. Чуковский шигырьләрен туган теленә тәрҗемә итә. Г. Юмартның үз шигырьләре татар, латыш, болгар, итальян телләренә тәрҗемә ителгәннәр.

# Геннадий Юмарт
## Иҗаты
#### Әдәбият гыйлеме

В. Митта, И.Е.Тхти, М.Сеспель, К. Иванов иҗаты буенча фәнни хезмәтләрдән җыентыклар төзеп бастыра. «Чуаш балалар әдәбияты» хрестоматиясен, «Чăваш юмахĕсем» (Чуаш әкиятләре) китабын нәшер итә. Чуаш халык авыз иҗаты буенча 6 томлыкны (1973-1987) төзүдә катнаша. 37 китабы, 100 тәрҗемә әсәре, 200 фәнни хезмәте бар.

# Геннадий Юмарт
## Бүләкләре, мактаулы исемнәре

* К. Иванов исемендәге дәүләт премиясе (1988) – «Чуаш халык авыз иҗаты» алты томлыгы (1973-1987) өчен (автордаш).
* ЧАССР атказанган мәдәният хезмәткәре (1988)
ССРБ язучылар берлеге әгъзасы (1985)
# Раил Шәмсуаров

Раил Шәмсуаров, Раил Наил улы Шәмсуаров (1987 елның 21 октябре, ССРБ, РСФСР, ТАССР, Лениногорск районы, Яңа Иштирәк) — драма артисты, 2008 елдан Г. Камал исемендәге Татар дәүләт академия театрында эшли. Татарстанның атказанган артисты (2020).

# Раил Шәмсуаров
## Тәрҗемәи хәле

1987 елның 21 октябрендә Татарстан АССР Лениногорск районы Яңа Иштирәк авылында туган. Әтисе Наил; әнисе Галия, укытучы. Абыйсы Данияр, хәрби. Раил Казанда театр укуханәсенә укырга керә. 2008 елда Казан дәүләт мәдәният һәм сәнгать университетының актерлык бүлеген тәмамлаган (Фәрит Бикчәнтәев курсы).

# Раил Шәмсуаров
## Хезмәт юлы

* 2008 елның сентябреннән Г. Камал исемендәге Татар академия театрында хезмәт итә.

# Раил Шәмсуаров
## Иҗаты

Студент чагыннан Камал театры спектакльләрендә күмәк күренешләрдә катнаша. Уены ихласлыгы, йомшаклыгы, эчкерсезлеге белән аерылып тора. Музыкаль, җор сүзле, моңлы актер, җырлы рольләрне тавышының мөмкинлекләренә карап бирәләр.

# Раил Шәмсуаров
## Иҗаты
#### Уйнаган рольләре

* Гайнулла — «Дуслар җыелган җирдә» Туфан Миңнуллин
* Микуш — «Гөргөри кияүләре» Туфан Миңнуллин
* Җәмил — «Диләфрүз-Remake» Туфан Миңнуллин
* Рәсүл — «Мәхәббәт турында сөйләшик» Илгиз Зәйниев
* Рөстәм — «Кечтүкле уен» Илгиз Зәйниев
* Илһам — «Мәхәббәт FM» Илгиз Зәйниев
* Сәяр — «Әрем исе» Илгиз Зәйниев
* Уел — «Мылтык» Зөлфәт Хәким
* Стас — «Искән җилләр көенә» Зөлфәт Хәким
* Әсхәт — «Зөбәйдә адәм баласы» Шәриф Хөсәенов
* Әскали — «Кыю кызлар» Таҗи Гыйззәт
* Абдулла Төрек — «Арбалы хатыннар» Зәки Зәйнуллин
* Хәйри — «Зәңгәр шәл» Кәрим Тинчурин
* Фәттах — «Җилкәнсезләр» Кәрим Тинчурин
* Лакки — «Годо» С. Беккет
* Хәсән Туфан (яшь чагы) — «Агыла да болыт, агыла» Хәсән Туфан, Туфан Миңнуллин (спектакль режиссеры Айдар Җаббаров һ. б.

# Раил Шәмсуаров
## Фильмография

* «Кияү балакай» һ. б.

# Раил Шәмсуаров
## Бүләкләре, мактаулы исемнәре

* 2020 — Татарстанның атказанган артисты — «театр сәнгате үсешенә керткән өлеш өчен».

# Раил Шәмсуаров
## Гаиләсе

Хатыны Зөлфия, 2013 елда өйләнешкәннәр; кызлары Нәфисә.
# Кавал күле

һәм
Кавал күле (Ковалевское,,Ковалинское) (рус. Ковалевское озеро — Татарстан Республикасының Лаеш районында урнашкан күл. Кара күлдән 1 км төньяктарык урнашкан.

# Кавал күле
## География

Кавал күле - агымсыз су яткылыгы. Татарстанның Лаеш районында Комлы Кавал авылыннан төньяк-көнчыгыштарак урнашкан. Су яткылыгы катлаулы формада. Күлнең озынлыгы 4207 м, максималь киңлеге 950 м. Көзге мәйданы 124,5 гектар (башка мәгълүматлар буенча - 1,36 км²[5]). Уртача тирәнлеге 3 м га кадәр, максималь тирәнлеге 12 м. Диңгез өсте тигезлегеннән биеклеге — 69,6 м. Күл өч плёстан (су өслененең аерылып торган өлөшө) тора: Ковал, Урта һәм Зимница. Ярлары түбән, сөзәк, комлы. Иң тирән сулы булып, тирәнлеге 13, 11 һәм 6 м га кадәр тирәнлеге белән аерылып торган, Кавал плёсы тора. Уртача һәм Зимница плёслары сай сулы.

# Кавал күле
## Гидрология

Күлнең күләме 4 млн м³. Катнаш, җир асты һәм грунт сулары белән тулылана. Суы сары төстә, исез, катылыгы 1 ммоль/л, минерализациясе 46,9 мг/л, үтә күренмәлеге 55 см. Суның тибы — гидробонатлы кальций.

# Кавал күле
## Хуҗалыкта файдалану

Су яткылыгы хуҗалыкта табигый су белән тәэмин итүнең мөһим чыганагы, шулай ук ял итү, балык тоту өчен файдаланыла. Татарстан АССР Министрлар Советының 1978 елның 10 гыйнварындагы 25 номерлы карары һәм Татарстан Республикасы Министрлар Кабинетының 2005 елның 29 декабрендәге 644 номерлы карары белән региональ әһәмияттәге табигый һәйкәл дип танылган.
Биредәге пляжлар бик популяр. Бу халыкның яраткан ял һәм балык тоту урыны. Июль ахырына кадәр су чиста һәм үтә күренмәле, ләкин монда балык соңгы вакытка кадәр күп булмый. Күптән түгел генә, күл фаунасын торгызу максатында, күлгә табан балыгы, сарожка, сазан балыклары җибәрелде.
# Рубин урамы (Казан)

Рубин урамы (рус. улица Рубиновая) — Казанның Авиатөзелеш районындагы (Төньяк бистәсе) урам. Коры елга (рус. река Сухая) агымы буенча урнаша. Успенский урамы белән киселештән башлана. Зур һәм Кече Армавир урамнары белән кисешә. Почта индексы 420047.

# Рубин урамы (Казан)
## Тарих

Элекке исеме — Яр буе урамы (рус. улица Набережная). 2009 елда Казан шәһәр думасы карары белән әлеге урамның исеме Рубин урамы итеп үзгәртелгән.
# Челкумаги

Челкумаги (чуаш. Чулкăмака, рус. Челкумаги ) — Чуашстанның Канаш районында урнашкан авыл.
Почта индексы — 429302. Гомумрусия административ-территориаль объектлары бүленеше классификаторы коды - 97216844006. Дәүләт идарәсе секторы операцияләре классификациясе коды - 2100700009100.
Федераль салым хезмәте инспекциясе коды - 2134.

# Челкумаги
## Халык

2010 ел җанисәбен алу буенча биредә 524 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (100%).
# Бөтенрусия мөселманнарының беренче корылтае

Бөтенрусия мөселманнарының беренче корылтае — 1917 елның 1-11 маенда Мәскәүнең Әсәдуллаев йортында уза. 900 ләп делегат катнаша. Мөселманнарның Вакытлы Үзәк бюросы инициативасы белән чакырыла.

# Бөтенрусия мөселманнарының беренче корылтае
## Алтарих

* 1905-1906 һәм 1914 елда үткәрелгән дүрт Бөтенроссия мөселманнар корылтае үтә, Беренче Россия инкыйлабы дәвамында Россия империясе патшасының 17 октябрь Манифестында игълан иткән иреклелекләргә ирешелми.
* 1917 елның 23 февраль (8 март) көнне Россия империясе башкаласы Петроградта Февраль инкыйлабы урын ала.
* Февраль ахырында Петроградта Россия империясе Дәүләт думасының мөселман фракциясе каршында узган җыелышта Бөтенроссия мөселманнары съездын уздыру турында карар кабул ителә.
* 1 (14 март) көнне оешкан Вакытлы хөкүмәт 17 сентябрь көненә Россия республикасын Оештыру җыелышына сайлауларны билгели (соңрак 12 ноябрь көненә күчерелә).
* 2 (15 март) көнне басым астында Николай II тәхеттән баш тарта. Вакытлы хөкүмәтенең юстиция министры Александр Керенский илнең бар прокурорларына сәяси тоткыннарны азат итәргә боерык бирә.
* Бөтенроссия мөселманнары съезды алдыннан һәр тармак оешманың үз съезды үткәрелә: мәс. 20―27 апрель көннәрендә Казанның «Мөхәммәдия» мәдрәсәсе бинасында Бөтенроссия мөселман укытучыларының I съезды уза.

# Бөтенрусия мөселманнарының беренче корылтае
## Каралган мәсьәләләр

* Россиянең киләчәктәге дәүләт төзелеше
* милли мәнфәгатьләрне тәэмин итәрдәй идарә ысулы
* хатын-кызлар хокукын ир-атларныкы белән тиңләү
* мөселман гаскәри берәмлекләрен туплау
* һ.б.

# Бөтенрусия мөселманнарының беренче корылтае
## Төп карарлар

* Россиядә милли федерациягә нигезләнгән демократик җөмһүрият булдыру турында
* билгеле бер территорияләре булмаган халыкларга милли-мәдәни мохтарият төзү хокукы бирү
* дәүләт хисабына түләүсез башлангыч белем бирүне оештыру
* укуларның милли телләрдә алып барылырга
* рус теленең аерым предмет рәвешендә кертелергә тиешлеге
* армиянең милли принципка нигезләнеп, аерым милли гаскәри берәмлекләр берләшмәсен тәшкил итеп, солдатларның үз туган төбәкләрендә хезмәт итәргә тиешлеге турында
* һ.б.
* Мөселманнарның дини оешмалары мәсьәләсе — Диния нәзарәте эшчәнлеген үзгәртеп кору, кирәклеге, мөфти һәм мөфтият әгъзаларының сайланып куелу зарурлыгы әйтелә.

# Бөтенрусия мөселманнарының беренче корылтае
## Нәтиҗәләр

* Корылтай Бөтенрусия мөселманнарының милли шурасы оештыра, мөфтине һәм Диния нәзарәте идарәсен сайлый.
* Беркетмәләрен 1917 елда Петроградтагы «Әманәт» ширкәте бастырып чыгара.

# Бөтенрусия мөселманнарының беренче корылтае
## Катнашучылар

    Шулай ук карагыз: Төркем:Бөтенрусия мөселманнарының беренче корылае катнашучылары.
# Ле-Бульве

Ле-Бульве (фр. Le Boulvé) — Франциянең Ло департаментында урнашкан коммуна.
# Ризат Рамазанов

Ризат Рамазанов, Ризат Ринат улы Рамазанов (Ризат Ринатович Рамазанов; 1990 елның 25 октябре, СССР, РСФСР, Татарстан АССР, Саба районы, Алан-Елга) ― җырчы, Башкортстанның (2024) һәм Татарстанның (2025) атказанган артисты.

# Ризат Рамазанов
## Тәрҗемәи хәле

1990 елның 25 октябрендә Татарстан АССР Саба районы Алан-Елга авылында ике балалы гаиләдә беренче бала булып туган. Әтисе Ринат Галихан улы, әнисе Гөлйөзем Мәхмут кызы. Сеңлесе Гөлсирин Ринат кызы, Казан химия-технология университетында укый. Балачакта берьюлы ике урында аягын сындыра, озакка (өч ел) караватка беркетелгән була. Туганнары аны дәвалау өчен күп көч биргәннәр, табиблар аякка бастыра алганнар.
Саба районы Шекше урта мәктәбен тәмамлаган (2008). Казан дәүләт мәдәният һәм сәнгать университетының театр факультетына укырга кергән. Бер ел укыганнан соң, кызыксынуы беткән һәм Шәмси Закиров ярдәме белән шул ук институтта Салават Фәтхетдинов группасына күчкән. Студент елларында «Кредит» ВИА оештырып, төрле тантаналарда, туйларда һәм туган көннәрдә чыгыш ясаган.
2012 елда Илфак Шиһапов һәм Илсөя Бәдретдиновалар белән бергә гастрольләрдә йөргән. Алардан аерылып, «Кредит» юмор төркеме төзегән. Таксида шофер булып та эшләгән.
Башта Ризат үзе генә җырлаган. Иҗаты Татарстан авыллары буенча сәфәрләрдән башланган. 2015 елда Уфада беренче тапкыр Зинира белән дуэт булып «Сиреньнәр» композициясен башкарганнар. Шулай аларның уртак карьерасы башлана. Аларның иҗаты сәхнәдә генә түгел, интернетта да популяр. 2022 елның 1 августында YouTube та чыккан «Авылкаем» җырына клип 3,4 миллион карау җыйган. Шулай ук «Серләремне» (1,5 миллион карау), «Алмагач бураны» (1,3 миллион карау) һәм «Буран» (1,1 миллион карау) клиплары популяр булган. Бүген уңышлы дуэт бөтен Россия буйлап гастрольләргә йөри.

# Ризат Рамазанов
## Репертуар

Җырларының күп өлешен танылган композитор Айдар Тимербаев язган. Ул дуэтның продюсеры да. Төркемендә 16 кеше.

# Ризат Рамазанов
## Альбомнар

* 2019 ― Син икән ул
* 2019 ― Икәү икәү
* 2020 ― Хыялым
* 2021 ― Авылкаем
* 2022 ― Яр итәсем килә
* 2022 ― Гел янымнан атлап бардың
* 2024 ― Уйладым
* 2024 ― Утларында яндырма
* 2024 ― Гафу итим микән
* 2024 – Биик әле

# Ризат Рамазанов
## Бүләкләре, мактаулы исемнәре

* «Татар җыры» фестивале лауреаты
* 2024 ― «Болгар радиосы» Милли премиясе ― «иң популяр дуэт» номинациясе
* 2024 ― «Туган тел» каналы премиясе ― «Ел дуэты» номинациясе
* 2024 ― Башкортстанның атказанган артисты
* 2025 ― Татарстанның атказанган артисты

# Ризат Рамазанов
## Шәхси тормышы

Гаиләле. Хатыны җырчы Зинира Газыймҗан кызы Кашапова (26.01.1989, Караидел). Казан мәдәният һәм сәнгать институты студентлары булганда, икенче курста танышканнар, диплом алгач, өйләнешкәннәр. Гаиләдә ике бала (кызлары Айгизә, 2013 елда туган; уллары Рияз, 2021 елда туган).
# Кораккасы (Әлек районы)

Кораккасы (чуаш. Кораккасси, рус. Кораккасы) — Чуашстанның Әлек районында урнашкан авыл.

# Кораккасы (Әлек районы)
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Кораккасы (Әлек районы)
## Халык

2010 ел җанисәбен алу буенча биредә 67 кешенең яшәве мәгълүм.
2002 елгы җанисәп буенча авылда күпчелек халыкны чуашлар (100%) алып тора.
# Мөслим җәмигъ мәчете

Мөслим җәмигъ мәчете — Татарстанның Мөслим районы үзәге Мөслим авылында урнашкан мөселманнар гыйбадәтханәсе, Аллаһ йорты, районның үзәк (җәмигъ) мәчете. Татарстан мөселманнары Диния нәзарәте карамагында. 2017 елның 18 августында ачылган. Адресы: 423970 ТР Мөслим районы Мөслим авылы, Пушкин урамы, 92нче Б йорт.
Районның имам-мөхтәсибе:
* 2017 елның 18 августыннан 2019 елның 15 февраленә кадәр) — Венер (Габделкәрим) хәзрәт Моратов (Түбән Кама җәмигъ мәчетеннән күчеп килгән, тумышы белән Минзәлә районы Аю авылыннан).
* 2019 елның 22 февраленнән — Расих хәзрәт Каюмов (Элемтә авылы мәчетенең имам-хатыйбы).

# Мөслим җәмигъ мәчете
## Тарих

2015 елның 11 сентябрендә Мөслимнең өченче мәчете төзелешендә беренче нигез ташы салына. Тантанада ТР мөфтие урынбасары Рөстәм Хәйруллин катнаша.
2016 елның 15 октябрендә мәчеткә айлы манара куела.
2017 елның 18 августында мәчет ачыла, беренче азан әйтелә, беренче җомга намазы укыла. Татарстан мөселманнары Диния нәзарәте вәкиле буларак, Татарстанның баш казые Җәлил хәзрәт Фазлыев, шулай ук Казанның Идел буе һәм Вахитов районнары имам-мөхтәсибе (2017 елның августына кадәр Түбән Кама имам-мөхтәсибе, тумышы белән Сарман авылыннан) Йосыф хәзрәт Дәүләтшин һ.б. катнаша.

# Мөслим җәмигъ мәчете
## Бина

Бер манаралы, ике яруслы мәчет. Манарасы 30 м биеклектә, мәйданы ~800 м². Мәчеттә ирләр һәм хатын-кызлар өчен аерым ике намаз (гыйбадәт) залы, яңа технологияләр буенча эшләнгән интерактив китапханә һәм музей, өч уку бүлмәсе, ашханә, имам-хатыйб бүлмәсе, никах һәм балага исем кушу тантаналары өчен махсус зал һ.б. бүлмәләр бар. Бер меңгә якын кешене сыйдыра. Идәненә 700 мең сумлык келәм җәелгән.

# Мөслим җәмигъ мәчете
## Кызыклы факт

Җәмигъ мәчете халык телендә «Аэропорт мәчете» дип йөртелә, чөнки мәчет төзелгән урында элек Мөслим аэропорты булып, Казанга, Бөгелмәгә, Сарманга, Минзәләгә, Актанышка Ан-2, аннары Ил-14 очкычлары көненә икешәр рейс ясап, әйләнеп кайта торган була.

# Мөслим җәмигъ мәчете
## Мәгърифәт үзәге музее

2025 елның 8 мартында Җәмигъ мәчетендә «Вакыт комы» дип исемләнгән Мәгърифәт үзәге ачылган. Биредә интерактив музей эшли: анда имамнар һәм абыстайлар турында зур мәгълүмат урын алган. Үзәкне ачуда Татарстан Мөфтие Камил хәзрәт Сәмигуллин, Мөслим муниципаль районы башлыгы Альберт Хуҗин, Мөслим районы имам-мөхтәсибе Илгиз хәзрәт Сөнгатуллин катнашкан. Язучы Фоат Садриев Мәгърифәт үзәге музеена татарча хәрефләре булган экслюзив язу машинкасы тапшырган.
# Лас Чачалакас (Кокула)

Лас Чачалакас — Мексиканың Герреро штатында урнашкан торак пункт. Кокула муниципалитеты составына керә.

# Лас Чачалакас (Кокула)
## Географиясе

Лас Чачалакас Мексиканың көньяк-көнбатыш өлешендә, Мехико шәһәреннән көньяктарак урнашкан.

# Лас Чачалакас (Кокула)
## Климаты

Җирлеккә йомшак җылы климат хас, еллык уртача температура 21,9 °C.
Явым-төшем күбесенчә җәй көне, сентябрь айларында төшә, кыш коры.

# Лас Чачалакас (Кокула)
## Тарихы

Бу җирләрдә беренче кешеләр якынча 20 мең ел элек күренә башлый. Болар ольмеклар дип уйланыла. Соңрак Теотиуакан йогынтысы көчәя. VIII — XV гасырларда ацтеклар йогынтысында була. 1521 елда испаннар керә, Испания яулап алганнан соң территория Мехико аудиенциясенең бер өлешен тәшкил итә, ул башта элекке ацтек империясе провинцияләреннән торган һәм соңрак Яңа Испания вице-корольлеге составына керә.
1849 елның 27 октябреннән Герреро штаты составында.
# Апанас-Тимәш

Апанас-Тимәш (чуаш. Элекçей Тимеш, рус. Апанасово-Темяши ) — Чуашстанның Ялчык районында урнашкан авыл.

# Апанас-Тимәш
## Халык

2010 ел җанисәбен алу буенча биредә 356 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (94,02%).
# Ле Мазкере (Фиренца)

Ле Мазкере — Италиянең Тоскана төбәге Барберино-ди-Муджелло өязендә урнашкан торак пункт.

# Ле Мазкере (Фиренца)
## Географиясе

Ле Мазкере Апеннин ярымутравының төньяк өлешендә, Италия башкаласы Римнан төньякка таба урнашкан.

# Ле Мазкере (Фиренца)
## Климаты

Биредәге җирләргә Урта диңгез климаты хас, җәй чагыштырмача коры һәм кызу, эссе, ә кыш — йомшак.